runetrust/blame-folketinget-dk huggingface dataset:
Ole Sohn (SF), 2002-02-28:
Og der vil jeg gerne understrege over for alle Folketingets partier, også over for Venstres og De Konservatives ordførere, at vi i 1993 i forbindelse med EU-samarbejdet, da man begyndte at inddrage arbejdsmarkedet i EU-samarbejdet, lavede en fælles erklæring, som understregede, at arbejdsmarkedet i Danmark blev reguleret af parterne, fordi det er dem, der kender systemet bedst, og vi har en årelang tradition for, at det er den måde, vi løser arbejdsmarkedspolitikken på.
Jytte Andersen (S), 2003-04-03:
Jeg vil spørge, om fru Ester Larsen på den baggrund er enig i kulturministerens svar til fru Louise Frevert på spørgsmål nr. S 2481, hvor ministeren netop understreger, at man ikke kun skal kanalisere penge til det, der har umiddelbar bred publikumsinteresse.
Pia Kjærsgaard (DF), 2025-12-03:
Jeg kan spørge kulturministeren om det senere, men jeg synes egentlig – jo mere jeg tænker over det – at det ville være supergodt, hvis vi tog det her som en rigtig god høring i Folketinget, måske ikke på sådan en almindelig hverdag, hvor folk er på juleindkøb, men i løbet af det nye år.
Poul Nødgaard (DF), 2002-12-11:
Vores overordnede politik på det her område er, at den dag, der kan findes et flertal her i Folketinget, der har den grundindstilling, at feriepengene også skal ledsages af renteafkastet, bliver de her 150 mio. kr. ikke længere ført ind på finansloven.
Katrine Robsøe (RV), 2025-05-02:
Jeg er faktisk meget enig i det, Moderaternes ordfører sagde lige før, om, at det tager så mange år for grundvandet at blive klar til at blive drikkevand for os, og derfor kan vi altså heller ikke bare gamble med fortsat at acceptere, at der bliver forurenet på så store områder, som vi ved er nogle af de største drikkevandsdepoter, vi kommer til at have i vores samfund, også langt ude i fremtiden.
Inge-Lene Ebdrup (V), 2005-12-13:
Det, der står tilbage, er, at Socialdemokraterne nu står uden for en aftale, der sikrer nybyggeri af både familieboliger og plejeboliger; de står uden for en aftale, som sikrer mange penge til renovering de næste 2 år, og de står uden for en aftale, som giver startskuddet til en virkelig massiv indsats på integrationsområdet og på det socialt forebyggende område i de almene boligområder, især i de problemramte områder.
Lise von Seelen (S), 2010-10-27:
Jeg vil gerne høre, om ministeren er enig med mig i, at på samme måde som vi har skullet igennem en proces i forbindelse med børneområdet med at sige, at når man visiterer, er det ikke økonomien, der kan styre de her ting, det er hensynet til det enkelte barn, er det i det her tilfælde helt nøje det samme for de mennesker, der lever med et handicap, det er hensynet til den enkelte, det er den individuelle stillingtagen til den enkeltes livssituation, der afgør, hvad det er for et tilbud, kommunen skal udarbejde.
Morten Dahlin (V), 2020-01-31:
Jeg forsøgte egentlig i min ordførertale – og det kan godt være, at spørgeren ikke hørte efter, fordi spørgeren syntes, at det var en Christiansborgtale – at forklare, hvorfor vi ikke stemmer for det her forslag, og det var på en lidt mere kompliceret, nuanceret og uddybende måde, end jeg kan nå i svarene på de her spørgsmål.
Hans Peter Baadsgaard (S), 2000-02-01:
Fælles holdning til hensigtsmæssig adfærd i skolen og til skolens normer og samarbejdsformer bør være en del af de drøftelser, der skal i gang om helhedsskolen, ud fra den betragtning, at det - som jeg sagde før - er i indskolingsfasen og helt ned i daginstitutionen, at grunden lægges til et godt arbejds- og samarbejdsmiljø i skolen.
Bent Bøgsted (DF), 2010-10-12:
Desuden præciseres det, at hvis opfølgning ikke kan ske ved kontakt til den sygemeldte, skal det ske ved kontakt til læge, sygehuslæge eller andre kommende forvaltninger, for at skaffe oplysninger om borgerens helbred og for at få iværksat den rigtige indsats.
Line Barfod (EL), 2006-12-05:
Det, Enhedslisten ønsker, er, at der er en bred opbakning blandt mennesker over hele verden til at kæmpe for demokrati og menneskerettigheder, til at tro på, at demokrati og menneskerettigheder er noget, som det kan lade sig gøre at respektere, at man faktisk kan opbygge retssamfund, der bygger på menneskerettigheder, og at man faktisk også selv i en situation, hvor der udføres terror, kan have et samfund, der respekterer menneskerettigheder.
Zenia Stampe (RV), 2024-02-23:
Når man f.eks. kommer med en lægeerklæring på en bestemt psykisk diagnose, som der jo ofte er tale om som begrundelse for, at man f.eks. ikke kan bestå en danskeksamen, er det jo noget, man godt kan få en ekspert, i dette tilfælde en læge, til at vurdere, i stedet for at det er os, der skal sidde og vurdere rimeligheden og validiteten af en diagnose og en lægeerklæring.
Pernille Vermund (NB), 2023-10-10:
Altså, man ved godt, at det her er en væksthæmmende skat; vi er enige om, at der skal være et skattegrundlag, som kan holde hånden under en kernevelfærd, men man ved, at det her er en af de mest væksthæmmende skatter, og alligevel holder man fast i, at den skal være høj, fordi det er rimeligt.
Charlotte Broman Mølbæk (SF), 2020-12-15:
Som et gammelt kommuneparti med borgmestre i både rige og fattige kommuner ved De Konservative, at kommunerne er forskellige, og at det sjældent er selvforskyldt, at en række kommuner, ofte i yderområder, løber ind i økonomiske udfordringer som følge af urbanisering, lavvækst, virksomhedslukninger m.m.
Poul Andersen (S), 2003-02-04:
Socialdemokratiet, Det Radikale Venstre og Kristeligt Folkepartis medlemmer udtalte ved afstemningen, at for disse partier er det en forudsætning, at der er mindst samme serviceniveau på strækningen i fremtiden, som der er på nuværende tidspunkt, mens Dansk Folkepartis medlemmer udtalte, at Dansk Folkeparti ikke føler sig overbevist om, at aftalen med Arriva vil kunne sikre det forventede og nødvendige serviceniveau.
Rasmus Stoklund (S), 2020-01-17:
Det er i lige så høj grad en konflikt, hvor både skurke, men også ofre, har ikkevestlige rødder, f.eks. når lovlige og gode samfundsborgere med ikkevestlig baggrund skal være bekymrede for, om en bande forsøger at rekruttere deres søn til kriminalitet, når et ungt menneske vil springe ud som homoseksuel, eller når små piger og voksne kvinder udsættes for social kontrol i deres lokalmiljø.
Line Barfod (EL), 2009-11-11:
Vi har tidligere hørt fra Dansk Folkepartis kommunale ordfører, at de har en målsætning om, at alt skal privatiseres, alt skal konkurrenceudsættes, og statsministerens nuværende fødevareminister mente, dengang hun var socialminister, at det skulle være alle områder, også hele det sociale område, der skulle kunne privatiseres.
Martin Henriksen (DF), 2017-03-23:
Såfremt beslutningsforslaget vedtages – hvis det på et tidspunkt bliver vedtaget – skal konstateringen af, om asylansøgeren indrejser fra et sikkert tredjeland, foregå på eller tæt ved de danske grænser, så asylansøgeren uden unødigt ophold kan udsendes af landet igen.
Jes Lunde (SF), 1998-12-17:
Vi har i finanslovforhandlingerne foreslået bedre uddannelsesmuligheder, bedre fordeling af arbejdet, bæredygtig jobskabelse og skånejob for mennesker, der ikke har fuld arbejdsevne, men vi vender os imod det menneskesyn, at arbejdsløse, syge og nedslidte er mennesker, der bare skal piskes noget mere utryghed ind i livet, for at de kan komme i omdrejninger på arbejdsmarkedet.
Mette Frederiksen (S), 2023-12-12:
Jeg tror, det er helt rigtigt, og det er også min egen oplevelse, at mange danskere forholder sig til det her og er dybt påvirkede og berørte af det, der sker, både hvad angår terrorangrebet, som var brutalt ud over alle grænser, og det, der efterfølgende er sket i Gaza med rigtig, rigtig mange civile ofre.
Lisbeth Bech Poulsen (SF), 2016-05-24:
De punkter, der står der i forvejen, kan der være alle mulige gode grunde til at have – økonomiske konsekvenser for erhvervslivet og for det offentlige og forholdet til EU-retten osv. – men den vigtigste opgave for os som lovgivere må vel være at sikre, at retssikkerheden er i orden.
Marion Pedersen (V), 2005-03-01:
Når jeg startede med at sige, at det var en noget ændret genfremsættelse af L 137, er det, som jeg læser indlæggene fra de andre partiers ordførere fra den 14. januar i år, fordi ministeren med det samme ved genfremsættelsen har indarbejdet nogle af de bemærkninger, der faldt på denne dag, i L 18.
Katrine Daugaard (LA), 2025-05-06:
Vi er i Liberal Alliance rigtig godt tilfredse med det her lovforslag, og vi synes, der har været et rigtig godt samarbejde om at lande den her aftale, ikke alene i oppositionspartierne, men også med ministeren og regeringspartierne, som jeg vil takke for faktisk at lytte og give sig på nogle ting i den her aftale.
Pernille Rosenkrantz-Theil (S), 2020-04-29:
Jeg har bedt ministeriet om at prøve at gå i gang med at kigge på, hvad for nogle modeller man kan lave for det, som vil være meningsfulde, og hvor man på en eller anden måde lægger sig i samme spændingsfelt som flere af de andre hjælpepakker, så der er en eller anden form for parallelitet til det, man har gjort på andre områder.
Kamal Qureshi (SF), 2002-05-30:
Vi vil støtte forslaget, men vi mener, at hele området om dobbelt statsborgerskab i forhold til de diskussioner, der foregår rundtomkring i Europa og andre nordiske lande, skal tages op ved en senere lejlighed og diskuteres her i salen, sådan at vi også i Danmark deltager i den proces, som andre europæiske lande og andre nordiske lande er ved at gå igennem.
Addi Andersen (CD), 1998-02-17:
For det er vel ikke nogen kunst at få en genanvendelsesprocent til at stige dramatisk, hvis man definerer ufarlige, almindelige eller brugbare ting som affald. Faktisk består over 3 pct. af den samlede danske affaldsmængde af haveaffald, altså grene, blade og afklippet græs.
Magnus Heunicke (S), 2020-04-29:
Den styrkede testkapacitet skal bruges til fortsat at sikre rettidig behandling af personer, der bliver syge af covid-19; begrænse smittespredning, særlig i forhold til sårbare grupper; overvåge smittespredning; stoppe smittekæder og understøtte en kontrolleret genåbning og sikre tryghed i befolkningen.
Thomas Jensen (S), 2021-05-05:
Og derfor håber jeg også i forhold til den proces, vi nu tager hul på i dag, at vi vil få en god, saglig debat, også i udvalget, og at alle partier bidrager til, at vi får et rigtig godt udvalgssamarbejde, sådan at når vi trykker på knappen her i Folketingssalen ved tredjebehandlingen, ved alle reelt, hvad det er, vi stemmer for – eller stemmer imod.
Johanne Schmidt-Nielsen (EL), 2017-01-20:
Jeg vil indlede med det samme, som jeg indledte med sidste år, nemlig at Danmark er et land, hvor frihedsrettigheder og demokrati fungerer bedre end langt de fleste steder på jorden, og det har vi grund til at være stolte af, fordi hverken demokratiet eller frihedsrettighederne er kommet af sig selv.
Anders Kronborg (S), 2023-12-19:
Man kunne jo også vælge at anskue det her ændringsforslag på en anden måde, nemlig den, at man faktisk helt indtil lovforslagets endelige vedtagelse følger de her personer meget tæt og meget grundigt, og der har man så observeret, at en person på lovforslaget ikke overholder de regler, vi herinde har vedtaget.
Dan Jørgensen (S), 2013-12-19:
Europa-Kommissionen er på baggrund af Den Europæiske Unions strategi for dyrebeskyttelse og dyrevelfærd og, kan jeg tilføje, et massivt pres fra Europa-Parlamentet, bl.a. fra undertegnede i mit tidligere erhverv, gået i gang med at udarbejde en strategi og en undersøgelse af mulighederne for at indføre EU-mærkning af kød fra dyr, som er slagtet uden bedøvelse.
Else Winther Andersen (V), 1999-11-26:
For det er jo rigtigt, som det er blevet sagt herfra tidligere, at vi har Ældreforum på det overordnede plan, men derudover er det jo kommunerne og det kommunale selvstyre, der skal tilrettelægge ældrepolitikken for dem, der har brug for hjælp og omsorg.
Kaare Dybvad Bek (S), 2025-11-27:
Der er nogle, der har flere ressourcer til at håndtere de her situationer, men jeg vil også sige, at jeg netop derfor er glad for, at nogle af de fagforeninger, som har forhandlet nogle af de rettigheder hjem til deres medlemmer, også er nogle af dem, der repræsenterer medlemmer, som måske har mere ufleksible job, end mange af os og folk i den her geografi har.
Pernille Vermund (NB), 2020-11-19:
Så lad mig spørge på en anden måde: Vil det stadig være sådan med det udspil, der kommer fra Socialdemokratiet, at Socialdemokratiet kan leve op til løftet om, at op imod 30.000 personer skal aktiveres som følge af kravet om, at man skal arbejde 37 timer for at modtage ydelser?
Margrethe Vestager (RV), 2000-04-14:
En del af pointen med lovforslaget er jo for at leve op til sektoransvarlighedsprincippet at give handicappede muligheder, som ikke er forankrede i den sociale lovgivning, og det vil jo med andre ord sige, at det ikke er i kommunerne og i administrationen af den sociale lovgivning, det her bør varetages.
Jørn Jespersen (SF), 2000-03-28:
Jeg kan godt se, at man på den måde bringer sig i overensstemmelse med den sprogbrug, som regeringen har anvendt på det seneste, men jeg synes alligevel, at det er interessant, at begrebet bæredygtig i stigende omfang tilsyneladende bliver erstattet med begrebet holdbar.
Helga Moos (V), 2003-12-04:
Der er kommet stærke advarsler fra Eltra om, at vi kun kan indfase mere vind, hvis vi samtidig sørger for, at vi får markedet til at fungere sådan, at vi i de situationer, hvor vinden blæser og vi får fronterne ind over, kan bruge elektricitet som brændsel i decentrale kraft-varme-værker.
Keld Albrechtsen (EL), 2004-11-19:
Men så vil jeg godt spørge: Når vi ser på en konkret sag som multivitaminjuicesagen, har vi hidtil haft det synspunkt i Danmark, som stadig fastholdes af et flertal i Folketinget, at vi ikke vil have, at usunde og dårlige produkter, der f.eks. er fyldt med sukker, skal kunne markedsføres som sunde, fordi man fylder kunstige vitaminer i dem.
Pernille Skipper (EL), 2015-10-08:
En af de ting, som vi ikke har talt så meget om i dag, men som faktisk også er en temmelig voldsom, kan man sige, nyskabelse i regeringens forslag til finanslov, er den grønthøster, der kommer til at være på vores uddannelsesinstitutioner, på 2 pct. om året, det er ca. 8,7 mia. kr., der skal findes på uddannelsesområdet over de næste 4 år, og som et svar på kritikken af det har uddannelsesministeren kaldt vores uddannelsesinstitutioner for kornfede.
Pernille Vigsø Bagge (SF), 2007-06-01:
Og så er jeg nødt til at læse op af svaret fra Institut for Menneskerettigheder, fordi jeg synes, at det er så sigende, at vi her får et klart svar om, at Danmark simpelt hen med den lovgivning, vi har i dag, ikke lever op til kravene fra Menneskerettighedsdomstolen.
Astrid Carøe (SF), 2021-12-22:
Jeg er helt enig i, at det er rigtig godt, at vi har fået penge til flere sygeplejersker, at vi har fået den her pakke i år, som trods alt er bedre end honninghjerterne sidste år, men når vi kan se, at der er rigtig, rigtig mange ubesatte stillinger derude og sygeplejerskerne skriger på bedre lønforhold – ikke bare bedre arbejdsforhold, men også bedre lønforhold – skal der så ikke rykkes på det i højere grad end bare i form af den her vinterpakke?
Pernille Vermund (NB), 2021-01-19:
Deler Venstre Nye Borgerliges indtryk af, at regeringen med den nye velfærdsaftale på ældreområdet risikerer at mindske de ældres ret til frit valg i de udvalgte kommuner, og i givet fald – hvis svaret altså er ja – vil hr. Jakob Ellemann-Jensen så sætte nogle ord på, hvad Venstre tænker om det?
Jan E. Jørgensen (V), 2013-05-24:
Mine kollegaer i Indfødsretsudvalget og jeg selv har modtaget en række henvendelser fra ansøgere om dansk indfødsret, som har oplevet, at deres sagsbehandlingstid har været uforholdsmæssig og urimelig lang, og de har fået oplyst, at man i ministeriet har en gennemsnitlig sagsbehandlingstid på 14-16 måneder.
Birgitte Josefsen (V), 2012-03-22:
Derfor har vi i Venstre en klar forventning til regeringen om, at regeringen er medspiller i forhold til at finde gode løsninger og tage gode tiltag, så vi kan få indfriet nogle af de ovennævnte elementer, som vi, set fra vores platform, mener er det, vi skal kigge på, for det, der er vigtigt for os, er, at vi sikrer et Danmark i balance i en globaliseret verden.
Lene Espersen (KF), 2000-05-02:
om letløn, og man kunne måske prøve at tænke i samme type baner, når det gælder fødevareerhvervene samlet set, men der er selvfølgelig forskellige nicher, så vi har som medforslagsstiller valgt at fokusere på, at der er et par områder, hvor vi synes, at regeringen skal øge fokusen. Men i det hele synes vi, at den redegørelse, der foreligger, er ganske god og dækkende for mange af de udfordringer, som det danske fødevareerhverv står over for.
Stine Brix (EL), 2014-05-28:
Til gengæld hører vi samstemmende fra de eksperter, som arbejder på området, og som tidligere sad i det nationale råd for selvmordsforebyggelse og arbejdede med handlingsplanen, at netop en handlingsplan var utrolig afgørende for, at det for 10-15 år siden lykkedes at få selvmordstallet ned.
Kristian Thulesen Dahl (DF), 2011-11-22:
Og tak til fru Marianne Jelved, dels for bekræftelsen af forløbet, dels selvfølgelig for understregningen af – nu hvor finansministeren er i salen og kan høre, at der breder sig et ret stort flertal for det, endda med deltagelse af regeringspartiernes folk – at regeringen altså skal iagttage de retningslinjer, der gælder i Folketinget, og sikre, at man behandler Folketinget arbejdsmæssigt ordentligt, så vi også i Finansudvalget får mulighed for at gøre vores arbejde.
Bjarne Laustsen (S), 2008-05-27:
Det er lige præcis årsagen til, at Boligselskabernes Landsforening, kommunerne og andre er imod det her projekt, fordi der ikke er sikkerhed for, at der, når man sælger nogle boliger, bliver bygget et tilsvarende antal nye, og derfor er der ikke nogen, der er interesseret i det her.
Ole Sohn (SF), 2004-05-26:
Det er at bruge penge til skattelettelser, og finansministeren har med meget, meget, meget, meget små bogstaver i en meget, meget, meget lillebitte sætning inde midt i en lang sætning meddelt Folketinget, at man erkender, at de skattelettelser, som vi i dag får ind ad døren i form af nye skattekort, er ufinansierede.
Anders Fogh Rasmussen (V), 2004-02-03:
Jeg kan jo ikke føje noget nyt til, og derfor må jeg bare gentage, at begrundelsen for den danske deltagelse i krigen mod Saddam Hussein altså var, at Saddam Hussein ikke ville samarbejde med FN's Sikkerhedsråd, og vi mener faktisk, at når det er sådan en tyran og militærdiktator som Saddam Hussein og det er så alvorligt, så må det have en konsekvens.
Hans Kristian Skibby (DF), 2018-11-08:
Min forsinkelse skyldes jo udelukkende, at der ikke var socialdemokrater til stede her i Folketingssalen, og det kan man selvfølgelig glæde sig over i mange andre henseender, det kunne være en dejlig kongstanke at have, men sådan er det jo ikke endnu i hvert fald.
Tina Nedergaard (V), 2011-12-07:
Vi har set eksempler f.eks. med »En Fair Løsning«, hvor hr. Morten Bødskov, den nuværende justitsminister, før valget påstod, at der var manipulation fra Venstres side med tallene, men da så hr. Bjarne Corydon indtrådte i Finansministeriet, måtte man erkende, at Venstre ikke havde fiflet med nogen tal.
Flemming Damgaard Larsen (V), 2013-02-28:
Vi lever jo i et it-samfund, og der kunne ministeren jo komme med nogle initiativer til, hvordan der kan skabes arbejdspladser, herunder også statslige arbejdspladser, på Ærø, på Samsø, på Orø, på Thunø, på Agersø og på Fejø, og jeg kunne blive ved.
Mads Rørvig (V), 2010-06-16:
I februar meldte man ud, at den skulle skydes 2 år, men i tillægsbetænkningen melder man så ud, at man gerne ser den udskudt i 3 år, og i samme åndedræt, man siger det, henviser man til »Fair Forandring«, der jo siger, at det skal indføres fra 1. januar 2011.
Signe Munk (SF), 2021-04-07:
Derfor er det bare den klare opfordring herfra: Lad os nu tage internationalt klimalederskab, forstået som at når der bliver givet offentlig støtte igennem Eksportkreditfonden f.eks., så er det til grøn energi, det er til grøn gas, vedvarende energi som sol og vind, og det er klart og tydeligt et farvel til fossil energi med danske støttekroner i ryggen.
Brian Mikkelsen (KF), 2010-10-13:
Som jeg også nævnte før, er det jo altså ikke risikofrit at udstede garantier, og derfor kan det heller aldrig på forhånd udelukkes, at der vil ske udbetalinger under statens garantiforpligtelser, hvis forholdene i et institut ændrer sig væsentligt i den periode, hvor garantierne løber.
Jan Erik Messmann (DF), 2018-10-26:
DF vil gerne bakke op om forslaget, hvis vi får sikkerhed for, at der er korrespondance mellem kystbanetogene og Øresundstoget, og at vi altså ikke forringer vilkårene for alle dem, som dagligt gør brug af Kystbanen for at komme til og fra arbejde.
Niels Helveg Petersen (RV), 1999-01-20:
at få moderniseret disse aftaler og bringe dem i overensstemmelse med den europæiske virkelighed i dag. Henimod slutningen vil jeg da gerne her sige, at det jo er rigtigt, som det også bliver sagt, at denne diskussion om den europæiske udvikling jo ikke foregår inden for rammerne af WEU, men foregår inden for andre rammer.
Jann Sjursen (KRF), 1998-06-16:
Kristeligt Folkeparti meddelte allerede ved førstebehandlingen af L 53, at vi ikke kunne støtte forslaget, fordi vi tager det udgangspunkt, at børn har krav på både en far og en mor, og også at det, at vi kan tilbyde kunstig befrugtning, ikke skal føre til, at alle lige pludselig skal have den ret at kunne få børn og hjælp til at få det ad kunstig vej.
Kristen Touborg (SF), 2011-05-12:
Jeg vil godt spørge ordføreren, om Venstre vil overveje at lave et væsentligt tiltag inden for minkproduktionen, nemlig der, hvor minkene bliver kønsmodne, og hvor de i den periode, hvor de så går sammen to og to eller op til fire i samme bur, påfører hinanden mange bidskader.
Hans Kristian Skibby (DD), 2024-04-04:
Det var selvfølgelig også en udfordring for Danmarksdemokraterne at vurdere, hvordan vi ville tilgå det, men det ændrer jo ikke på, at man selvfølgelig kommer til forhandlingerne, når der bliver forhandlinger, og at man også kigger på, hvad det så konkret er for nogle delelementer, der kommer til at ligge inden for udmøntningen, og hvordan pengene bliver prioriteret.
Grete Schødts (S), 2002-12-05:
Så vil jeg godt tillade mig at spørge: Når Dansk Folkeparti snakker om 122.000 pensionister, der er økonomisk svage, mener man så også, at de 4.000 pensionister på Guldkysten, der får sendt folkepensionen, er de svageste, for de er jo også med i forslaget?
Kim Andersen (V), 2003-10-23:
Vi lægger også vægt på, at vi kan fastholde et konstruktivt og seriøst samarbejde med et troværdigt selskab, som indtil i dag har opfyldt sine forpligtelser over for koncessionsaftalen på bedste måde set med vores briller, og som vi har tillid til også vil gøre det i fremtiden.
Finn Sørensen (EL), 2016-05-23:
Det, jeg godt vil have ordføreren til at forholde sig til, er de mange, mange eksempler, vi har fået på, at borgere bliver sendt ud i de her forløb, selv om de ikke kan klare det, og som der ikke er noget perspektiv i, fordi deres arbejdsevne er så lillebitte, så alle de kræfter, de bruger på at præstere nogle få minutters arbejde, gør, at der sådan set ikke er mere tilbage i dem.
Pia Gjellerup (S), 1998-01-14:
Vi synes, det er lidt af et paradoks: Vi har arbejdet med en proces, hvor man har bedt de fremmeste og dygtigste, vi kan finde på området, sætte sig grundigt og intenst ind i et område, og så har vi i de sidste år gjort os umage for at sørge for, at de ikke må fortælle, hvordan de så ser på sagen!
Laura Lindahl (LA), 2019-03-19:
Jeg ved godt, at man har taget højde for, at hvis forældrene gerne vil det og der er en faglig vurdering, så kan man, men det der med, at det så lige pludselig bliver en undtagelse og en dispensation, i stedet for at udgangspunktet bare er det enkelte barn, bliver for mig for rigidt, og det er egentlig den primære årsag til, at vi ikke støtter det her forslag, som det ligger.
Anne-Mette Winther Christiansen (V), 2009-03-31:
Vi har lige hørt undervisningsministeren sige, at der er lavet aftaler på velfærdsuddannelserne; der er sørget for, at vi har mulighed for at have fuldt optag på bl.a. SOSU-området, og det er også sådan, at vi jo altså har meget tæt samarbejde med netop de områder, der nævnes.